**শ্রীলঙ্কা লাইট ইনফ্যান্ট্রি** (এসএলএলআই) হলো শ্রীলঙ্কা সেনাবাহিনীর প্রাচীনতম রেজিমেন্ট এবং সেনাবাহিনীর সবচেয়ে পুরোনো পদাতিক রেজিমেন্ট। এটি নিয়মিত দশটি ব্যাটালিয়ন এবং পাঁচটি স্বেচ্ছাসেবী ব্যাটালিয়ন নিয়ে গঠিত এবং এর সদর দপ্তর পানাগোদাতে অবস্থিত। বছরের পর বছর ধরে এটি সেনাবাহিনীতে সবচেয়ে বিশিষ্ট রেজিমেন্টে পরিণত হয়েছে।

ইতিহাস
------

স্বাধীন সিলনের প্রথম প্রধানমন্ত্রী ডি. এস. সেনানায়েকের সিলন হাল্কা পদাতিক রেজিমেন্টের সৈনিকদের বন্দুক চালনা প্রদর্শন
এই রেজিমেন্টের উৎপত্তি সিলন হাল্কা পদাতিক স্বেচ্ছাসেবক বাহিনী (সিএলআইভি) এর উৎপত্তির সঙ্গে সম্পর্কযুক্ত, সিলন হাল্কা পদাতিক স্বেচ্ছাসেবক বাহিনী যা ১৮৮১ সালের ১ এপ্রিল তৈরি করা হয় বাহিনীটি সিলনের তৎকালীন গভর্নের একটি ঘোষণা দ্বারা তৈরি করা হয়; বাহিনীটি ছিলো একটি সংরক্ষিত বাহিনী। বাহিনীর প্রথম কমান্ডিং অফিসার ছিলেন লেফটেন্যান্ট কর্নেল জন স্কট আর্মিটেজ এবং রেজিমেন্টের কর্নেল ছিলেন অ্যালবার্ট এডওয়ার্ড, প্রিন্স অব ওয়েলস। রেজিমেন্টের বর্তমান রেজিমেন্টাল মার্চ আমি পচানব্বই বছর বয়সী এবং রেজিমেন্টাল বিউগলের ডাক বাহিনীটি তৈরি করার সঙ্গে সঙ্গেই গৃহীত হয়েছিলো। একই বছরে, প্রিন্স অব ওয়েলস সিলন হালকা পদাতিক স্বেচ্ছাসেবীদের 'অনারারী কর্নেল' পদ গ্রহণ করেছিলেন এবং বাহিনীটি তার ক্রেস্ট এবং নীতিটিকে এর ব্যাজ হিসেবে গ্রহণ করেছিল। ১৮৯২ সালে, একটি মাউন্টেড পদাতিক সংস্থা গঠন করা হয়েছিলো এবং পরে এটি সিলন মাউন্টেড রাইফেলস নামে একটি আলাদা রেজিমেন্টে পরিণত হয়।

১৯০০ সালে সিলন হালকা পদাতিক স্বেচ্ছাসেবক বাহিনী সৈন্যদের দক্ষিণ আফ্রিকায় প্রেরণ করা হয়েছিলো, যেখানে তারা দ্বিতীয় বোয়ার যুদ্ধে অংশ নিয়েছিল। তাদের যুদ্ধে অবদান স্বরূপ, এই বাহিনীটিকে ডিউক অফ ইয়র্ক থেকে একটি পতাকা প্রদান করা হয়েছিল। ১৯০২ সালে, কিং এডওয়ার্ড সপ্তম কর্নেল-ইন-চিফ হন।

১৯১০ সালে, সিলন প্রতিরক্ষা বাহিনী গঠনের পরে, সিএলআইভি এর একটি অংশে পরিণত হয় এবং এর নামকরণ করা হয় সিলন হালকা পদাতিক বাহিনী। দ্বিতীয় বিশ্বযুদ্ধের সূত্রপাতের সাথে সাথে সিএলআই যুদ্ধটিতে শামিল হয়েছিলো এবং দুটি ব্যাটালিয়ন ছিলো এবং লেফটেন্যান্ট কর্নেল জন কোটেলাওয়ালার অধীনে ছিলো। সিএলআই শীঘ্রই প্রসারিত হয়েছিলো এবং সেশেল এবং কোকোস দ্বীপপুঞ্জে মোতায়েন করা হয়েছিলো। তৃতীয় ব্যাটালিয়ন ১৯৪১ সালে তৈরি করা হয়েছিলো, ১৯৪২ সালের শেষদিকে একটি চতুর্থ ব্যাটালিয়ন এবং ১৯৪৩ সালের এপ্রিলে পঞ্চম ব্যাটেলিয়ন তৈরি করা হয়। প্রত্যেকটি ব্যাটালিয়ন কলম্বো, ক্যান্ডি এবং ত্রিনকোমালিতে মোতায়েন করা হয়েছিলো, চতুর্থ ব্যাটালিয়ন প্রশিক্ষণের অধীনে এবং একটি ব্যাটালিয়ন বিশেষ দায়িত্বের জন্য সংরক্ষিত ছিল। যুদ্ধের পরপরই সিলনে গ্যারিসন দায়িত্ব গ্রহণের জন্য রেজিমেন্টের একটি নিয়মিত উপাদান গঠন করা হয়। এই ইউনিটটির নামকরণ করা হয়েছিল মবিলাইজড ডিটেকমেন্ট অফ সিলন লাইট ইনফ্যান্ট্রি।

১৯৪৮ সালে সিলন ব্রিটেনের কাছ থেকে স্বাধীনতা অর্জন করে এবং ১৯৪৯ সালের আর্মি অ্যাক্ট পাস হওয়ার পরে সিএলআই সিলন লাইট ইনফ্যান্ট্রি রেজিমেন্টে পরিণত হয় এবং নবগঠিত সিলন সেনাবাহিনীর অধীনে আসে। ১৯৫০ সালে রেজিমেন্টটি পুনর্গঠন করা হয় এবং দুটি ব্যাটালিয়ন গঠিত হয়েছিলোঃ প্রথম ব্যাটালিয়ন, সিলন লাইট ইনফ্যান্ট্রি একটি নিয়মিত ইউনিটে পরিণত হয়েছিল এবং স্বেচ্ছাসেবক ব্যাটালিয়নকে দ্বিতীয় (স্বেচ্ছাসেবক) ব্যাটালিয়ন, সিলন লাইট ইনফ্যান্ট্রি হিসাবে পুনরায় নামকরণ করা হয়েছিলো।

১৯৭১ সালের বিদ্রোহের সময় রেজিমেন্টটি জঙ্গিবাদ বিরোধী অভিযানের জন্য মোতায়েন করা হয়েছিলো এবং ১৯৭২ সালে, যখন শ্রীলঙ্কা প্রজাতন্ত্র হয়, রেজিমেন্টটির নাম পরিবর্তন করে শ্রীলঙ্কা লাইট ইনফ্যান্ট্রি করা হয়। ১৯৮০ এর দশকের গোড়ার দিকে রেজিমেন্টের ইউনিটগুলি দ্বীপের উত্তরাঞ্চলে মোতায়েন করা হয়। মোতায়েন হওয়ার পরে, শ্রীলঙ্কা গৃহযুদ্ধের সুত্রপাত ঘটে। তার পর থেকে এই বাহিনীকে পুরো দ্বীপ জুড়ে যুদ্ধ পরিচালনার কাজে মোতায়েন করা হয় এবং পরবর্তীতে ব্যাটালিয়ন সংখ্যা ১৫তে প্রসারিত করা হয়।

রেজিমেন্ট ২০০৩ সালে হাইতিতে জাতিসংঘের শান্তিরক্ষা মিশনেও অংশ নিয়েছিলো।

ব্যাটেলিয়নসমূহ
---------------

* ১ম ব্যাটেলিয়ন
* ৪র্থ ব্যাটেলিয়ন
* ৬ষ্ঠ ব্যাটেলিয়ন
* ৭ম ব্যাটেলিয়ন
* ৮ম ব্যাটেলিয়ন
* ১০ম ব্যাটেলিয়ন
* ১১তম ব্যাটেলিয়ন
* ১২তম ব্যাটেলিয়ন
* ১৫তম ব্যাটেলিয়ন
* ১৯তম ব্যাটেলিয়ন
* ২০তম ব্যাটেলিয়ন
* ২৩তম ব্যাটেলিয়ন
* ২৪তম ব্যাটেলিয়ন
* রেজিমেন্ট সদর ব্যাটেলিয়ন
* ২য় স্বেচ্ছাসেবী ব্যাটেলিয়ন
* ৫ম স্বেচ্ছাসেবী ব্যাটেলিয়ন
* ৯ম স্বেচ্ছাসেবী ব্যাটেলিয়ন
* ১৪তম স্বেচ্ছাসেবী ব্যাটেলিয়ন
* ১৬তম স্বেচ্ছাসেবী ব্যাটেলিয়ন
* ১৭তম স্বেচ্ছাসেবী ব্যাটেলিয়ন
* ১৮তম স্বেচ্ছাসেবী ব্যাটেলিয়ন

তথ্যসূত্র
---------

1. ↑  "Sri Lanka Light Infantry"। ২০০৬-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৭-২১।
2. ↑  Haiti – MINUSTAH – Facts and Figures, United Nations Stabilization Mission in Haiti

বহিঃসংযোগ
---------

* Sri Lanka Army
* Sri Lanka Light Infantry
* The museum of the Sri Lanka Light Infantry

| * দে
* স
শ্রীলঙ্কা সেনাবাহিনীর রেজিমেন্ট এবং কোরসমূহ |
| --- |
| সরাসরি যুদ্ধের সঙ্গে জড়িত শাখাসমূহ | 
* শ্রীলঙ্কা সেনাবাহিনী সাঁজোয়া শাখা
* শ্রীলঙ্কা সেনাবাহিনী হাল্কা পদাতিক রেজিমেন্ট
* সিনহা রেজিমেন্ট
* জেমুনু ওয়াচ
* গাজাবা রেজিমেন্ট
* বিজয়বাহু পদাতিক রেজিমেন্ট
* মেকানাইজড পদাতিক রেজিমেন্ট
* কমান্ডো রেজিমেন্ট
* স্পেশাল ফোর্সেস রেজিমেন্ট
* রাইফেলস কোর
* ন্যাশনাল গার্ডস

 |
| যুদ্ধে সহায়তা প্রদানকারী শাখাসমূহ | 
* শ্রীলঙ্কা সেনাবাহিনী গোলন্দাজ শাখা
* শ্রীলঙ্কা সেনাবাহিনী প্রকৌশল শাখা
* শ্রীলঙ্কা সেনাবাহিনী সিগনাল শাখা

 |
| যুদ্ধে বিশেষ প্রয়োজনীয় বা সেবাদানকারী শাখাসমূহ | 
* সেনা গোয়েন্দা কোর
* প্রকৌশল সেবা রেজিমেন্ট
* সার্ভিস কোর
* মেডিকেল কোর
* অর্ডন্যান্স কোর
* ইএমই কোর
* মিলিটারি পুলিশ কোর
* জেনারেল সার্ভিস কোর
* শ্রীলঙ্কা সেনাবাহিনী নারী শাখা
* পায়োনিয়ার কোর

 |
| ভেঙে দেওয়া রেজিমেন্ট | 
* সিলন মাউন্টেড রাইফেলস
* সিলন প্ল্যান্টার্স রাইফেলস
* সিলন রেলওয়ে ইঞ্জিনিয়ার্স
* সিলন রাইফেলস
* কলম্বো টাউন গার্ড রেজিমেন্ট
* ন্যাশনাল সার্ভিস রেজিমেন্ট
* পোস্ট অ্যান্ড টেলিগ্রাফ সিগনালস
* রজরত রাইফেলস
* রুহুনু রেজিমেন্ট
* প্রেসিডেন্ট গার্ড রেজিমেন্ট

 |